**Sara** on vuonna 1995 Kaskisissa perustettu yhtye, joka soittaa vaihtoehtorockia ja -metallia. Yhtye on tunnettu muun muassa Emma-ehdokkaan olleesta kappaleesta "Rauhan aika*"* sekä kappaleiden *"*Yhtenä iltana*"* (Hector) ja *"*Tyhjää*"* (Kaseva) versioinneista.*tarvitaan parempi lähde* Vuosien saatossa Saran tavaramerkiksi on muodostunut myös vokalisti Joa Korhosen omalaatuinen, selkeästi artikuloiva tapa ääntää suomea.*kenen mukaan?*

Historia
--------

Yhtyeen perustivat laulaja-kitaristi Joa Korhonen, kitaristit Antti Tuomivirta ja Tommi Koivikko sekä basisti Kristian Udd vuonna 1995. Yhtyeen nimi oli aluksi *Kellariväkeä*, mutta se vaihdettiin myöhemmin Saraksi. Rumpaliksi tuli teuvalainen Eetu Uusitalo vuonna 1997.

### Kråklund Records

Sara voitti Ääni ja vimma -kilpailun vuonna 1999. Pian sen jälkeen yhtye sai levytyssopimuksen Klamydia-yhtyeen ylläpitämältä Kråklund Recordsilta, ja keväällä 2000 ilmestyi debyyttialbumi *Narupatsaat*. 

Vuonna 2001 rumpali Eetu Uusitalo erosi yhtyeestä kiinnostuksen ja motivaation loppumisen vuoksi ja hänen paikkansa yhtyeen riveissä otti Niko Leminen. Uusitalon rumpuraitoja käytettiin kuitenkin vielä myöhemmin ilmestyneen *Kromi*-albumin raidoilla "KSK" ja "Pinta".

Noin kaksi vuotta *Narupatsaiden* julkaisun jälkeen julkaistiin seuraava pitkäsoitto *Kromi*, joka nousi ilmestymisviikollaan Suomen virallisen albumilistan sijalle 9.

Vuonna 2003 julkaistiin yhtyeen kolmas albumi *Saattue*, jolla koneiden käyttöä oli lisätty entisestään ja soundi oli entistäkin jyräävämpi. Levyn kappaleessa "Ymmärrys" vieraili myös Diablon laulaja-kitaristi Rainer Nygård*lähde?* tuomassa huutovokaaleillaan kappaleeseen lisää aggressiivisuutta.

### Tauko

*Saattue*-levyn jälkeen Sara vietti hiljaiseloa ilman levytyssopimusta ilmoitettuaan Kråklund Recordsille halustaan etsiä uusi julkaisija seuraaville tuotoksilleen. Näihin aikoihin Joa Korhonen ja Antti Tuomivirta alkoivat tehdä yhdessä Lapko-yhtyeen laulajan Ville Maljan kanssa Pedestrian’s Motor -nimellä englanninkielistä industrial-musiikkia ja yhteistyö tuotti kolme EP:tä (*Pedestrian’s Motor*) *I*–*III*, jotka Fullsteam Records julkaisi vuosina 2005–2007.

### Universal Music

Vuonna 2005 Niko Lemisen tilalla rumpalina aloitti Andreas Bäcklund. Keväällä 2006 Sara solmi uuden levytyssopimuksen Universal Musicin kanssa ja uusi single *Momentum* julkaistiin kesäkuussa 2006. Saran neljäs pitkäsoitto *He kutsuivat luokseen* näki ilmestyi syksyllä 2006. Singlekappaleet "Momentum", "Vielä muodostan varjoni" ja "Huokaus" soivat melko paljon radiossa. Lopetusraita "Pyyhit vuodet kasvoiltasi" kertoo laulaja Korhosen läheisen ystävän kuolemasta. Paluulevyn noteerasivat positiivisesti myös monet kriitikot..

Saran viides, 21. toukokuuta 2008 julkaistu ja aikaista kevyempää linjaa edustava albumi kantaa nimeä *Veden äärelle*. Nimensäkin mukaan levyn kantavana teemana on kotipaikka Kaskinen ja meri. Levyn tuottajana toimi edellisen tapaan Jyrki Tuovinen. *Noise.fi*-sivuston äänestäjät valitsivat *Veden äärelle* vuoden kotimaiseksi albumiksi 2009 ja monet kriitikot ottivat myös tämän levyn hyvin vastaan. Myöhemmin samana vuonna Sara esiintyi Tavastialla järjestetyssä Helldonessa, jonka pääesiintyjä oli HIM. Albumi noteerattiin vuoden 2009 Femma-gaalassakin ja yhtye voitti palkinnon *Rockpopmetaletc-femma*, joka annetaan hyvälle artistille. Singlet "Laine kerrallaan" ja "Rauhan aika" saivat paljon radiosoittoaikaa ja kummastakin tehtiin myös musiikkivideo. "Rauhan aika" valittiin myöhemmin Emma-ehdokkaaksi, mikä on ensimmäinen ehdokkuus yhtyeen historiassa. Vuonna 2009 yhtye oli ensimmäistä kertaa soittamassa yhdessä sinfoniaorkesterin kanssa Joensuussa. Sovitus- ja yhteistyön takana oli pitkälti puolalainen kapellimestari Krzysztof Dobosiewicz .

Yhtyeen keulahahmo Korhonen perusti yhdessä Jenni Niemen kanssa syksyllä 2009 myös uuden englanninkielisen yhtyeen Meadow Island, jonka ensimmäinen levy julkaistiin syksyllä 2010. Ensimmäinen promosingle "My Constant" julkaistiin toukokuussa 2010.

Yhtyeen kuudes studioalbumi julkaistiin maaliskuussa 2012. Levyn ensimmäinen single "Se keinuttaa meitä ajassa" sai ensisoittonsa YleX:n Uuden musiikin illassa 12. tammikuuta.

Yhtyeen seitsemäs studioalbumi SOLUS ilmestyi 24.3.2016 yhtyeen oman 6162 Viihde Oy -levymerkin kautta. Sitä edelsivät kolme syksystä 2015 alkuvuoteen 2016 digitaalisina julkaistut kolme EP:tä Ainoat hereillä, Tyhmä pieni elämä ja Synkkä matkustaja. SOLUS kokoaa EP-trilogian yhteen.

Saran kahdeksas albumi Summa julkaistiin syyskuussa 2018. Albumin tuottajana toimi Arto Tuunela. Ennen albumia julkaistiin singlet Avaa se ovi sekä Ethän vielä kuole.

Yhtyeen yhdeksäs studioalbumi PIMEYS ilmestyy 21. tammikuuta 2022. Sitä edelsivät singlet Se osa joka rikkoo, Sileä tie, Mun ihminen ja Irtoavat leuat. Summan tavoin myös PIMEYS-albumin on tuottanut Arto Tuunela.

Kokoonpanot
-----------

### Nykyiset jäsenet

* Joa Korhonen – laulu, kitara, koskettimet (1995-)
* Rami Rissa – rummut (2022-)
* Kristian Udd – basso, koskettimet (1995-)
* Marko Kivelä – koskettimet, kitara (2011-)

### Entisiä jäseniä

* Eetu Uusitalo – rummut (1997-2001)
* Martti Lindholm – koskettimet (2000-2001)
* Antti Pitkäjärvi – koskettimet, taustalaulu (2001-2003)
* Niko Leminen – rummut (2001-2005)
* Tommi Koivikko – kitara (1995-2010)
* Antti Tuomivirta – kitara (1995-2012)
* Patrik Björni - rummut (yksittäisiä keikkoja 2016 & 2017)
* Andreas Bäcklund - rummut (2005-2022)

### Yhteydet muihin yhtyeisiin

* Meadow Island
* Pedestrian’s Motor
* Lapko
* Nicole
* Velvetcut
* Nukkekoti
* Genitaalinärpes

Julkaisut
---------

*Pääartikkeli: Saran diskografia*
### Albumit

* *Narupatsaat*  (2000, Kråklund Records)
* *Kromi*  (2002, Kråklund Records)
* *Saattue*  (2003, Kråklund Records)
* *He kutsuivat luokseen*  (2006, Universal Music)
* *Veden äärelle*  (2008, Universal Music)
* *Se keinuttaa meitä ajassa*  (2012, Universal Music)
* *SOLUS*  (2016, 6162 Viihde Oy)
* *Summa*  (2018, 6162 Viihde Oy)
* *Pimeys*  (2022)

Kilpailut ja palkinnot
----------------------

* Ääni ja vimma -voittaja 1999
* Rockpopmetaletc-femma 2009
* Emma-ehdokkuus 2009 (*Rauhan aika*)

Lähteet
-------

1. ↑  Mäenpää, Arto: Paluu takaisin kitaravetoisempaan ja raskaampaan soundiin: haastattelussa Saran Joa Korhonen *KaaosZine*.  17.9.2018. Viitattu 29.12.2021.
2. ↑  Mäenpää, Arto: Saralta uusi albumi tammikuussa - Levynjulkaisukiertue julki *KaaosZine*.  1.12.2021. Viitattu 29.12.2021.
3. ↑  Dex Viihde *dexviihde.fi*.  1.12.2021.  Arkistoitu 1.12.2021. Viitattu 1.12.2021.
4. ↑  Ari Väntänen: Inferno  3.2.2019. Pop Media Oy. Viitattu 1.12.2021.
5. ↑  Musiikkituottajat: Sara – Kromi (Arkistoitu – Internet Archive)
6. ↑  Meteli.net *Sara aktivoituu vihdoinkin*
7. ↑  Findance.com *Haastattelussa Sara*, 17.10.2006
8. ↑  Meteli.net *He kutsuivat luokseen*
9. ↑  Meteli.net *Metelin levyarvostelut #15* (4/5)
10. ↑  Imperiumi.net *Levyarviot: Sara - He kutsuivat luokseen* (10/10)
11. ↑  Plaza.fi[vanhentunut linkki] *Sara palaa kotiin*, 19.5.2008
12. ↑  Sara *Uutiset*
13. ↑  V2.fi *Sara | Veden Äärelle* (4,5/5 J.A. Kaunisto)
14. ↑  Soundi[vanhentunut linkki] *Levyarvostelu: Sara - Veden Äärelle* (4/5 Jani Sipilä)
15. ↑  Noise.fi *Sara - Veden Äärelle (Albumi)* (5/5 Jukka Kastinen)
16. ↑  Findance.com *Arvostelussa Sara - Veden Äärelle* (7/10 Ari-Pekka Kankaanpää)
17. ↑  MTV3 *Sara: Veden Äärelle* (4,5/5 Kimmo K. Koskinen)
18. ↑  NME *Sara performing Vielä Muodostan Varjoni at the Tavastia at Helldone video*
19. ↑  V2.fi *Helldone-festari lähtee HIM:n johdolla kiertueelle*
20. ↑  Meteli.net *Femma-gaalan menestyjänä Asa*
21. ↑  Emma-gaala 2009 (Arkistoitu – Internet Archive) *Ehdokkaat*
22. ↑  Meteli.net *Sara yhdessä sinfoniaorkesterin kanssa*
23. ↑  Lime24.fi[vanhentunut linkki] *Sara-yhtye esiintyy yhdessä sinfoniaorkesterin kanssa* 15.1.2009
24. ↑  Plaza.fi (Arkistoitu – Internet Archive) *Sara-yhtyeen Joa Korhosella uusi bändi - levy syksyllä*, 19.5.2010
25. ↑  altagency.fi – kaskislainen sara julkaisee solus nimisen ja palaa keikkalavoille
26. ↑  Sara ja kahdeksas näytön paikka: arviossa Summa *KaaosZine*.  27.9.2018. Viitattu 20.1.2022.
27. ↑  Sysimustan suomalaisyhtyeen uusi single enteilee vihdoin todellista mestariteosta – kahdeksas albumi pian ukona - Rumba.fi *www.rumba.fi*.  31.8.2018. Viitattu 20.1.2022.
28. ↑  Vesa Siltanen: Soundi  1.12.2021. Pop Media Oy. Viitattu 1.12.2021.
29. 1 2  Metalliluolan toimitus: Sara julkaisi uuden singlen "Mun ihminen" *Metalliluola*.  17.8.2021. Viitattu 20.1.2022.
30. ↑  Sara käsittelee nykyistä keskustelukulttuuria uudella singlellään – Irtoavat leuat on suoraviivainen rock-kappale - Soundi.fi *Soundi.fi - Suomen suurin musiikkilehti*.  8.10.2021. Viitattu 20.1.2022.
31. ↑  Levykauppa Äx: Sara – SOLUS

Aiheesta muualla
----------------

* Virallinen kotisivu
* Backstage Rock Shop; Saran levyt ja viralliset fanituotteet
* Universal Music
* Sara Meteli.net-sivustolla
* Sara Last.fm:ssä (englanniksi)
* trig/saranhuone (Arkistoitu – Internet Archive)
* Sara Myspacessa (englanniksi)